Una trentena d'empreses opten als premis Paterna Ciutat d'Empreses
23/11/2016

# Una trentena d'empreses opten als premis Paterna Ciutat d'Empreses

[![Premios Paterna Ciudad de Empresas](/images/noticias/2016/11/premios-570.jpg)](/images/noticias/2016/11/premios-570.jpg)

23.11.2016

La fallada del jurat es coneixerà durant la cerimònia que se celebrarà el pròxim 14 de desembre en el Gran Teatre Antonio Ferrandis

La primera edició dels Premis Paterna Ciutat d'Empreses, organitzada per l'Ajuntament de Paterna a través de l'Associació "Paterna Ciutat d'Empreses", ha donat a conéixer les empreses seleccionades per a participar en la gala del pròxim mes de desembre.

El president de l'associació empresarial i alcalde de Paterna, Juan Antonio Sagredo, que s'ha mostrat molt satisfet amb l'alta participació d'empreses en esta primera edició, ha destacat la diversitat de les candidatures i en eixe sentit ha detallat que "se han presentat empreses de diferents sectors i àrees de negoci, des d'empreses dedicades a l'alimentació, productes sanitaris, biomedicina fins a empreses del sector de les energies renovables o creadores de sistemes i software”.

A més, l'alcalde també ha ressaltat que entre els seleccionats es troben representats tots els polígons industrials del municipi, el nucli urbà o el parc científic de la Universitat de València, així com una empresa que s'ha presentat a través de la llançadora de Marina d'Empreses.

En la mateixa línia, el primer edil ha reconegut "la trajectòria, projecció i labor social de les empreses seleccionades, exemple de la qualitat i riquesa del teixit industrial de Paterna, que convertixen la nostra ciutat en un exemple empresarial a nivell autonòmic, inclús nacional i internacional ".

La categoria que més sol•licituds ha rebut ha sigut la d'investigació i innovació, amb empreses com Tecnidex, un referent en la sanitat hortofructícola que ha implantat el seu model en països com Grècia, Turquia, El Marroc, Mèxic o Perú; Tewis empresa líder en Consultoria Energètica, amb partners en les principals capitals europees, Rússia o Brasil; o l'empresa pionera a nivell internacional en el sector de l'eficiència elèctrica, Cysnergy que compta amb més de 2000 clients en tot el món entre els que es troba Heineken o Ford.

Quant a empreses socialment responsables, trobem negocis del sector de les infraestructures i l'enginyeria com COMSA, la fundació Novaterra que es dedica a la lluita contra la pobresa i l'exclusió social a través de la seua formació i inserció soci laboral o Vygon, fabricant de materials metge-quirúrgics, líder en alta tecnologia mèdica.

La fallada del jurat es coneixerà durant la cerimònia que se celebrarà el pròxim 14 de desembre en el Gran Teatre Antonio Ferrandis, on es reconeixerà la trajectòria de les empreses guanyadores en les categories d'Emprendedor/a de l'any, Investigació i innovació empresarial, Empresa Socialment Responsable, Trajectòria i Projecció Internacional i Dona Empresària.